
SØGER  LÆRDOM  VED  LÆSNING  OG  VED  TRO 


NUMMER   20 


15.  OKTOBER  1926 


/O.  AARGANG 


KONFERENCE  TALE. 

Af  Ældste  George  F.  Richards  af  de  Tolvs  Raad. 


BØN  OG  LYDIGHED. 

Ved  en  Anledning  som  denne,  hviler  der  en  Ansvarlighed 
paa  hvert  Medlem  af  Kirken,  som  er  nærværende;  muligvis 
er  den  største  Ansvarlighed  hos  disse,  der  er  kaldet  for  at 
give  de  forsamlede  Instruktioner. 

Vi  behøver  alle  den  Hjælp  som  vor  Herre  saa  gavmild  giver 
os,  dersom  vi  søger  efter  den  paa  den  Maade,  som  han  har 
anvist  os.  Vore  Sangere  behover  Hjælp  for  at  kontrollere 
deres  Stemmer,  at  de  maa  have  Aanden  af  de  Sange,  der  skal 
synges,  saa  de  kan  blive  lige  som  en  Bøn  til  Herren,  der  kan 
blive  besvaret  med  en  Velsignelse  paa  eders  Hoveder,  af  en 
saadan  Beskaffenhed,  at  Sangene  ikke  alene  bliver  hørt,  men, 
at  de  ogsaa  bliver  forstaaet.  De  Personer,  der  beder,  behøver 
Hjælp,  saa  de  kunne  udtrykke  de  Tanker,  som  gør  sig  gæl- 
dende hos  de  forsamlede;  thi  det  er  ikke  en  Bøn  for  dem 
selv  de  opsender,  de  beder  for  dem  alle.  Taleren  behøver  den 
samme  Hjælp,  nemlig  at  de  Hellige  beder  for  ham.  Herren 

har  selv  sagt,  at  en  Retfærdigs  Bøn  formaar  meget.  Bønnen, 
enten  den  bedes  stille  eller  hemmelig  af  trofaste  Mænd  og 
Kvinder,  betyder  meget  hos  Herren,  og  om  vi  alle  gør  vor 
Pligt  i  at  bede  til  Herren,  naar  vi  samles  under  lignende  Om- 
stændigheder som  her;  da  vil  vor  Bøn  ikke  alene  blive  an- 
taget af  Herren,  men  den  vil  blive  helliget  for  vor  Velsignelse 
og  Frelse. 

I  en  Epistel  fra  Apostelen  Paulus  til  Korinterne,  gør  han 
nogle  Sammenligninger  med  Kirken,  dens  Embedsmænd  og 
det  menneskelige  Legeme.  Han  giver  den  Forklaring,  at  et 
Medlem  kunde  ikke  sige  til  et  andet:  »Jeg  behøver  dig  ikke«, 
thi  alle  Lemmer  er  nødvendige,  til  Trods  for  den  Fuldkom- 
menhed i  hvilken  Gud  har  skabt  Mennesket.  Inden  i  Menne- 
sket findes  Aanden,  om  denne  manglede,  vilde  Legemet  kun 
være  som  Jordens  Støv,  der  vilde  ikke  være  nogen  Kraft  i  det. 
Kirken  vilde  blive  magtesløs  til  at  fuldføre  sin  Bestemmelse 
paa  Jorden,  om  ikke  det  var  for  Guds  Aand,  der  er  Sjælen 
i  Kirken,  i  vor  Religion,  i  Mormonismen.  Der  er  i  hvad  man 
kalder  »Mormonismen«,  en  Aand,  et  aandeligt  Liv,  men  jeg 
frygter  for,  at  mange  af  os  har  ikke  funden  det.  Jeg  har  en 
Frygt  for,  at  vi  er  for  mekaniske  i  vore  Bønner,  i  vor  Til- 
bedelse og  i  vor  Gudstjeneste.  Naar  Guds  Aand  hviler  paa 
os,  mærker  vi,  at  vi  har  Sandheden,  og  vi  ser  Skønheden  af 
Evangeliet,  som  vi  har  modtaget.  Vor  Sjæl  er  opløftet  af 
denne,  vi  har  Vidnesbyrdets  Aand  og  en  Kundskab  om  Sand- 
heden. Det  er  Aabenbaringens  Aand,  det  er  Aanden,  ved 
hvilken  Kirken  og  Guds  Rige  er  bleven  oprettet  og  ved  hvil- 
ken Værket  er  blevet  ledet  indtil  nærværende  Tid.  Vi  kan 
have  denne  Aand  hos  os,  nyde  dens  Tilkendegivelser,  om  vi 
vil  leve  for  det,  mine  Brødre  og  Søstre.  Vi  kan  gøre  disse  vore 
Tabernakler,  som  er  Guds  Templer  tjenlige  for  Modtagelse 
af  den  Hellig  Aand,  at  den  kan  bo  i  os,  saa  vi  kan  blive  vej- 
ledet af  denne  i  det  vi  maa  udføre  i  Livet.  I  at  se  ret,  kende 
ret  og  gore  ret,  saa  vor  Forvaltning  og  vort  Levnet  maa  være 
antagelig  af  Gud.  Vi  kan  ikke  udfore  det  Arbejde,  der  er  be- 

stemt  for  os,  vi  kan  ikke  leve  vor  Religion,  antagelig  for  Gud 
uden  hans  Hjælp. 

Dersom  vi  ønsker  Herrens  Hjælp  maa  det  ske  gennem  den 
Hellig  Aand,  om  vi  ønsker  at  have  denne  Aand,  maa  vi  leve 
et  helligt  Liv,  være  værdig  at  se  Gud,  tillige  maa  vi  have  en 
villig  Aand,  villig  at  modtage  det  Herren  ønsker  at  give  os, 
villig  at  give  det  Herren  ønsker  af  vore  Hænder;  det  være  sig 
vor  Tid,  vore  Talenter,  vore  Midler  eller  vort  Liv;  vi  maa 
have  Villighedens  Aand  i  den  Grad,  at  vi  vil  lægge  alt  paa 
Alteret  for  Herrens  Benyttelse  i  Opnaaelsen  af  hans  Hensig- 
ter, nemlig  Frelsning  af  hans  Børns  Sjæle.  Vi  maa  anerkende 
den  Autoritet  Herren  har  sat  i  sin  Kirke  her  paa  Jorden;  thi 
han  siger:  »Enten  det  er  ved  min  egen  Mund,  eller  ved  mine 
Tjeneres  Mund  er  lige  meget«.  Derfor,  naar  vi  er  kaldet  paa 
af  de,  der  har  Autoritet,  maa  vi  agte  det  som  et  Kald  fra 
Herren  og  aldrig  nægte  at  modtage  det,  lige  meget  hvilket 
Offer  det  maa  kræve.  Vi  skulde  modtage  disse  Ting  med 
taknemlige  Hjerter,  med  Tro  og  Tillid  til  Gud,  at  det  vil 
blive  vor  Ære  og  Herlighed  i  Livet  herefter,  hvilket  det  sik- 
kert vil,  om  vi  paaskonner  saadanne  Kaldelser  og  det  Arbejde, 
der  er  bestemt  for  os,  om  vi  ønsker  at  gøre  hans  Vilje,  van- 
dre i  vor  Frelsers  Fodspor  og  i  Lyset  lige  som  han  var  i 
Lyset,  at  vi  maa  modtage  Opfyldelsen  af  Løftet,  at  vi  skal 
have  Fællesskab,  den  ene  med  den  anden  i  hans  Rige,  og  at 
Jesu  Blod  renser  os  fra  al  Synd. 

Jeg  er  bleven  storligen  opbygget  og  velsignet  i  denne  Kon- 
ference. Jeg  har  glædet  mig  over  at  lytte  til  de  smukke  Sal- 
mer, der  er  bleven  sungne;  i  Særdeleshed  den  smukke  Salme: 
»Beautiful  Zion  for  me«.  Min  Sjæl  jubler  af  Taknemmelig- 
hed til  Herren,  fordi  min  Lod  er  kastet  iblandt  de  Sidste 
Dages  Hellige  i  Zion,  at  jeg  har  Medlemsskab  i  Guds  Kirke 
og  Rige  her  paa  Jorden,  at  jeg  nyder  de  Helliges  Samfund, 
deres  Kærlighed,  deres  Tillid  og  Selskab,  at  jeg  besidder  en 
Del  af  Herrens  Autoritet  og  er  bleven  æret  med  den  Rettighed 
at  virke  for  ham  i  denne  store  Tjeneste  her  paa  Jorden,  hans 

hjælpende  Kraft  har  været  hos  mig  i  min  Gerning  til  Trods 
for  min  Svaghed  og  personlige  Udygtighed.  Maa  Herrens 
Navn  blive  priset  for  stedse. 

Min  Overværelse  af  Moderne  i  denne  Konference  har  haft 
den  Virkning,  at  de  har  bragt  mig  til  at  paaskønne,  —  det 
synes  for  mig,  mere  end  nogensinde  før,  Herrens  Velsignelser 
mod  mig  og  mod  hans  Folk.  Jeg  elsker  de  Sidste  Dages  Hel- 
lige. Det  er  mit  Ønske,  at  se  Guds  Velsignelser  udgydt  over 
dem,  saavel  Himlens  som  Jordens  Velsignelser.  Jeg  ønsker 
ogsaa  at  se  dette  Folk  trofast  i  at  holde  Herrens  Befalinger 
og  gøre  hans  Vilje.  Brødre  og  Søstre,  dersom  vi  paaskønner 
de  store  Velsignelser,  der  er  kommen  til  os  gennem  Evan- 
geliet, lad  os  da  ingensinde  forglemme  vore  Forpligtelser,  i 
Jesu  Navn  at  takke  vor  himmelske  Fader  for  dem.  Morgen  og 
Aften  er  ikke  for  ofte.  Eftersom  Forpligtelserne  er  komne  til 
mig,  har  jeg  været  i  Stand  til  mere  og  mere  at  paaskønne 
Herrens  Velsignelser.  Jeg  har  følt  større  Nødvendighed  at 
bede,  og  jeg  har  bedet  uafbrudt  og  inderlig  til  Gud  og  givet 
ham  Tak  og  Pris.  Jeg  har  bedet  til  ham  om  Barmhjertighed 
og  Tilgivelse  og  om  aandelig  Vejledning.  Herren  har  været 
meget  god  imod  mig  og  jeg  er  sikker  paa  at  I  kan  sige  det 
samme. 

Nu  lad  mig  tilføje,  det  er  ikke  tilstrækkeligt,  at  vi  ofte  hen- 
vender os  til  Herren  med  Tak  for  vore  Velsignelser.  Der  er 
andre  Maader,  hvorved  vi  kan  tilkendegive  vor  Paaskønnelse. 
Dersom  vi  paaskonner,  hvad  Herren  har  gjort  for  os,  vil  vi 
elske  ham,  og  desto  mere  vi  paaskonner,  desto  større  vil  vor 
Kærlighed  blive,  og  Herren  har  sagt:  »Om  Du  elsker  mig, 
hold  mine  Befalinger«,  thi  derved  kan  han  vide,  at  vi  elske 
ham,  naar  vi  holder  hans  Befalinger.  Han  sagde:  »Om  en 
Mand  elsker  mig,  han  vil  holde  mine  Ord«.  Han  har  givet  os 
sit  Ord  gennem  sine  Tjenere.  Præsident  Grant  har  henført 
sine  Bemærkninger  til  Visdomsordet,  som  Guds  Ord,  hvilket 
det  er.  Nu,  Herren  siger:  »Dersom  I  elsker  mig,  hold  mine 
Befalinger.  Om  en  Mand  elsker  mig,  vil  han  holde  mit  Ord«. 

Nogle  Mennesker  siger:  »Visdomsordet  er  ikke  en  Befaling«. 
Dersom  Herren  har  befalet,  at  jeg  skal  elske  ham  af  hele  mit 
Hjerte,  af  hele  min  Sjæl  og  af  al  min  Magt  og  derefter  har 
sagt,  at  dersom  jeg  elsker  ham  vil  jeg  holde  hans  Ord,  da 
er  heri  en  Befaling  til  mig  om  at  overholde  Visdomsordet. 
Agt  derpaa  som  I  vil,  for  mig  er  det  tilstrækkeligt  at  vide, 
al  det  er  Guds  Ønske  og  Vilje.  Mine  Brødre  og  Søstre,  vi  er 
her  for  at  lære  at  kende  Guds  Ønsker  og  Vilje,  og  derefter 
ved  hans  Hjælp  at  gøre  derefter,  hvad  det  end  koster. 

Jeg  ved,  at  dette  er  Guds  Værk,  jeg  er  taknemmelig  herfor. 
Jeg  véd,  at  Præsident  Heber  J.  Grant  er  Guds  Mundstykke 
til  dette  Folk  i  denne  Tid.  Jeg  véd,  at  han  er  inspireret  i  sit 
Kald.  Jeg  véd,  at  dette  Værk  er  i  Fremgang,  som  det  hidtil 
har  været,  og  er  under  Kirkens  Administration.  Jeg  er  sikker 
paa  dets  Triumf.  Jeg  nærer  ingen  Frygt  for  Vanskeligheder 
i  Fremtiden,  med  Hensyn  til  at  vi  kommer  i  en  misforstaaet 
Stilling.  Jeg  véd,  og  jeg  takker  Gud  for  Vidnesbyrdet,  at  dette 
er  Guds  Værk,  at  han  er  ved  Roret  og  at  det  vil  sejre.  Dette 
er  mit  Vidnesbyrd,  og  jeg  bærer  det  i  Jesu  Kristi  Navn, 
Amen. 


DEN  DANSKE  MISSION. 

SØNDAGSSKOLE-AGITATIONSAFTEN. 

Præsidentskabet  for  Københavns  Grens  Søndagsskole  havde 
arrangeret  en  Søndagsskole-Agitationsaften  i  Kirkens  Lokale 
Onsdag  den  29.  September.  Et  godt  Program,  i  hvilket  saavel 
Børn  som  Voksne  tog  Del,  blev  udført.  Forstanderen  Th.  Bre- 
gentoft  omtalte  i  Korthed  Søndagsskolerne  og  deres  Betyd- 
ning saavel  for  Børn  som  Voksne  og  klarlagde  det  System, 
hvorefter  Jesu  Kristi  Kirke  af  Sidste  Dages  Helliges  Søndags- 
skoler arbejder.  Grenens  Sangkor  saavel  som  alle,  der  tog  Del 
i  Programmet,  høstede  fortjent  Bifald.  En  stor  Forsamling 
af  Fremmede  og  af  Kirkens  Medlemmer  var  kommen  til  Stede. 

DEN  NORSKE  MISSION. 

DAAB  I  SEPTEMBER. 
Oslo  Green:  Signora  Olsen  Hansen. 
Arendal  Gren:  Ludvig  Thorgersen. 

DØDSFALD. 

Arendal  Gren:  Søster  Serine  Andersen  døde  den  12.  Sep- 
tember og  blev  begravet  den  17.  September.  Graven  indviedes 
af  Ældste  John  T.  B.  Johnsen.  Søster  Andersen  var  født  i 
Øistad,  Nedenes,  den  4.  Juli  1854  og  var  saaledes  72  Aar  gam- 
mel. Hun  annammede  Evangeliet  den  20.  December  1909  og 
har  været  et  trofast  Medlem  siden. 

Oslo  Gren:  Broder  Theodor  Pedersens  lille  Datter  Ruth 
Marie,  19  Mdr.  gammel,  døde  den  16.  Septbr.  og  blev  begravet 
fra  Østre  Gravlund  den  21.  Begravelsen  foregik  under  Ledelse 
af  Missionspræsident  Martin  Christophersen.  En  Del  af  Sang- 
korets Medlemmer  var  mødt  for  at  bistaa  med  Sangen.  Graven 
indviedes  af  Broder  Hilmar  P.  Simonsen. 

Martin  Christophersen, 
Missionspræsident. 


TABERNAKELKORETS  TURNE  TIL 
CALIFORNIEN 

den  23.  Juli  —  2.  August  1926. 

Salt  Lake  Tabernakelkor  paabegyndte  den  23.  Juli  en  Sang- 
Turné  til  Californien,  hvilken  var  den  tredie  Turné  i  Aarenes 
Løb  til  denne  Stat.  Det  store  Kor  har  ogsaa  været  paa  Turné 
i  Østen,  i  Denver,  Colorado;  senere  i  Chicago  og  New  York. 

Om  Eftermiddagen  paa  ovennævnte  Dag  forlod  Koret  Salt 
Lake  City  og  talte  206  Deltagere.  Desforuden  medfulgte  700 
Turister.  Tre  Jernbanetog  var  nødvendige  for  at  befordre  det 
store  Antal  til  Bestemmelsesstedet. 

Den  24.  Juli  fandt  Ankomsten  til  Sacramento  Sted,  hvor 
Koret  og  Turisterne  blev  modtaget  af  flere  af  Handelsforenin- 

gens  Medlemmer  og  Brandmændenes  Musikkorps,  til  hvis 
Toner  der  marcheredes  til  Statens  Regerings-Bygning,  hvor 
Koret  sang  to  Numre.  Borgmester  Anderson  bød  dem  alle 
velkommen.  Omtrent  25  af  Korets  Medlemmer  blev  inviteret 
til  Frokost  paa  Century  Hotellet,  medens  alle  de  øvrige  blev 
trakteret  med  friske,  velsmagende  Ferskener  i  Jernbane- 
vognene. 

Derfra  fortsattes  Rejsen  til  Oakland,  hvor  der  samme  Aften 
blev  afholdt  en  Koncert,  som  havde  en  meget  stor  Sukces. 

Søndag  den  25.  Juli  tilbragte  Deltagerne  i  San  Francisco, 
indtil  de  om  Aftenen  Kl.  10  fortsatte  Rejsen  til  Santa  Barbara, 
hvortil  de  ankom  Mandag  Morgen  Kl.  8.  Paa  Stationen  blev  de 
budt  velkommen  af  Borgmester  Adrian.  Koret  sang  et  Numer 
paa  Stationen,  hvorefter  Rejsen  efter  et  kort  Ophold  fortsattes 
til  Los  Angeles,  som  naaedes  samme  Dag  Kl.  l1/2.  Paa  Sta- 
tionen blev  Koret  modtaget  af  en  Komité,  flere  Bladmænd,  Fo- 
tografer og  Hundreder  af  Venner.  De  blev  budt  velkommen  af 
Borgmesteren  og  en  Repræsentant  for  Handelsforeningen.  Om 
Eftermiddagen  tog  Koret  til  den  60  Mile  bortliggende  By  San 
Bernardina,  hvor  der  i  Borgerhallen,  som  var  aldeles  over- 
fyldt, blev  givet  en  Koncert. 

Tirsdag  Aften  gaves  en  Koncert  i  Long  Beach.  Efter  Koncer- 
ten talte  Senator  Reed  Smoot  og  Præsident  C.  W.  Nibley. 

Onsdag  Aften  var  Hollywood  Bowl  Attraktionens  Centrum. 
Tusinder  af  Mennesker  overværede  en  Koncert  i  det  mægtige 
Frilufts-Amphiteater,  hvor  der  er  Siddepladser  for  25.000  Men- 
nesker, og  alt  var  næsten  optaget.  Det  var  i  hvert  Fald  det 
største  Antal,  som  nogensinde  har  overværet  en  Koncert  dér. 
Koret  vandt  umaadeligt  Bifald. 

I  San  Diego  gav  Koret  om  Aftenen  i  Balbao  Park  en  vel- 
lykket Koncert.  Den  samme  Opmærksomhed  og  Gæstfrihed 
blev  vist  imod  dem,  som  der  var  vist  paa  de  andre  Steder. 

Fredag  returneredes  til  Los  Angeles,  hvor  der  i  Pomona 
blev  givet  en  Koncert,  som  modtoges  med  stort  Bifald. 

Lørdag  kom  Koret  atter  tilbage  til  San  Francisco  og  gav  en 
Koncert  om  Aftenen  i  Civic  Auditorium.  Den  overværedes  af 

Tusinder,  maaske  af  det  største  Antal,  som  overværede  nogen 
af  de  afholdte  Koncerter. 

Paa  Hjemrejsen  Søndag  den  1.  August  gjordes  Ophold  i 
Reno,  Nevada,  hvor  der  afholdtes  en  Frilufts-Koncert,  som 
ligeledes  overværedes  af  Tusinder. 

Mandag  Morgen  ankom  Koret  til  Salt  Lake  City  og  blev 
modtaget  af  en  Mængde  Mennesker.  Deltagerne  var  meget 
trætte  af  den  anstrengende,  men  behagelige  Tur. 

Tirsdag  Aften  den  3.  August  blev  der  i  Nibley  Park  afholdt 
en  Festlighed  til  Ære  for  det  hjemvendte  Tabernakelkor.  Der 
gaves  flere  Koncert-Numre,  som  applauderedes  af  Tusinder. 
Talerne  ved  Anledningen  var  Guvernør  Dern,  Borgmester 
Neslen,  Biskop  David  A.  Smith  og  Professor  A.  C.  Lund,  som 
er  Leder  af  Koret.  George  N.  Child  fungerede  som  Ceremoni- 
mester. 


UDE  FRA. 

I  den  Franske  Mission  virker  der  nu  to  Gange  saa  mange 
Missionærer  som  for  et  Aar  siden.  Missionen  har  gjort  en 
paaskønnelsesværdig  Fremgang.  En  Udvidelse  af  Missions- 
virksomheden  og  en  større  Udstrækning  af  Missionsmarken 
har  været  nødvendig.  Flere  Oversættelser  af  Kirkens  Literatur 
til  det  franske  Sprog  har  været  nødvendig,  hvilket  i  høj  Grad 
vil  lette  Arbejdet  i  denne  Del  af  Herrens  Vingaard. 

Bladet  »The  Gazetta  de  Lausanne«  havde  for  kort  Tid  siden 
en  Forsideartikel,  der  bar  Titlen:  »I  Mormonernes  Land«. 
Denne  var  en  meget  fin  og  interessant  Artikel,  skreven  af  en 
højt  anset  fransk  Skribent,  Benjamin  Valloton,  der  fornylig 
besøgte  Salt  Lake  City,  hvor  han  gjorde  nogle  personlige  Un- 
dersøgelser. Artiklen  i  nævnte  Blad  var  af  særlig  Værdi  for 
Missionærerne,  eftersom  de  for  lidt  over  et  Aar  siden  blev 
forbudt  at  forkynde  Evangeliet  i  Lausanne  og  blev  udvist  af 
Byens  Autoriteter. 

KONFERENCE  BEMÆRKNINGER. 

Alise  L.  Reynolds. 

Om  Herren  vil  velsigne  mig  med  sin  Aand,  vil  jeg  forsøge 
at  give  eder  et  Vidnesbyrd  fra  vore  Lektier.  For  ni  Aar  siden 
var  der  en  Lektie  publiceret  i  det  teologiske  Afsnit,  som  for- 
talte os,  at  naar  Tiden  kom,  vilde  det  hellige  Land  blive  for- 
løst og  Jerusalem  genopbygget,  og  da  vilde  Joderne  fra  alle 
Dele  af  Verden  drage  tilbage,  medbringe  Kundskab  om  Kunst 
og  Haandværk  fra  hele  den  civiliserede  Verden;  som  en  Følge 
deraf  vilde  Forlosningsarbejdet  foregaa  meget  hurtigt.  I  et 
Magazin,  kaldet  »Readers  Digest«,  var  i  sidste  Maaned  publi- 
ceret en  Artikel  under  Navn  af  »Born,  Dage  i  det  hellige 
Land«;  og  naar  jeg  nu  citerer  for  eder  nogle  af  de  Fakta,  der 
findes  i  Artiklen,  overlader  jeg  til  eder  at  dømme  om,  hvor- 
vidt det,  som  er  nævnt  i  eders  Lektie,  er  sandt.  Det  er  kun  fem 
Aar  siden,  at  Briterne  overtog  Styrelsen  af  Palæstina.  Vi  er 
underrettet  om,  at  der  i  Dag  findes  een  tolv  Etagers  Bygning 
—  en  amerikansk  Skyskraber,  opført  udenfor  Jerusalems 
Volde,  og  der  er  et  Hotel,  som  i  Størrelse  og  Pragt  kan  staa 
ved  Siden  af  ethvert  af  Ægyptens  Hoteller.  Der  er  ogsaa  en 
By  »Tel  Avive«,  som  er  bygget  Nord  for  Jaffa  og  har  35.000 
jødiske  Indbyggere;  denne  er  den  første  B}f,  som  er  bygget  i 
dette  Land  siden  Romertiden;  der  er  70  Industrier  i  Gang  i 
denne  By,  som  fabrikerer  Tekstil,  Støbegods  og  mange  andre 
Ting.  Muligvis  er  den  mest  bemærkelsesværdige  Industri 
Mustensfabrikationen,  som  er  i  Gang  Dag  og  Nat  med  tre 
Hold  Arbejdere.  Naar  der  nu  tænkes  paa,  at  de  fleste  af  Hu- 
sene i  dette  Land  bestod  af  Jordhytter,  saa  vil  det  bedre  kunne 
forstaas,  hvad  dette  mener. 

Vi  er  bleven  fortalt  fra  autentisk  Kilde,  at  man  kan  ride  fra 
Kairo  til  Jerusalem  og  endnu  finde  Jordhytter,  som  ligner  de 
Hjem,  der  gav  Abraham  og  Joseph  Husly.  At  tænke,  at  Folk, 
der  forstaar  at  lave  Mursten,  er  kommen  til  dette  Land,  viser, 
hvilken  stor  Forandring  der  er  sket  i  Landet. 

Ikke  langt  fra  Byen  Tel  Avive  er  et  Kraftanlæg,  som  for- 
syner den  med  elektrisk  Lys.  Det  maa  synes  som  et  Under  til 
de  Folk,  der  er  Vidne  til  dette  Syn. 

Da  Krislus  stod  paa  Oliebjerget,  sagde  han:  »O,  Jerusalem, 
Jerusalem,  hvor  ofte  vilde  jeg  ikke  have  samlet  eder,  ligesom 
en  Hone  samler  sine  Kyllinger,  men  I  vilde  ikke.  Derfor  eders 
Land  skal  blive  et  Øde  for  eder.«  Hvor  bogstavelig  er  denne 
Profeti  ikke  bleven  opfyldt;  kun  de,  der  har  set  dens  Ødelæg- 
gelse, kan  forstaa  det.  Vil  De  antage  mit  Vidnesbyrd  om,  at 
denne  Profeti  er  bleven  bogstavelig  opfyldt.  Søster  Eliza  R. 
Snow,  som  engang  stod  som  Hovedet  for  denne  Organisation, 
besøgte  Palæstina  i  1873.  Og  dersom  De  vil  se  i  hendes  Poesi, 
vil  De  finde,  at  de  helt  igennem  aander  om  Ødelæggelse  og 
Tilbagegang  i  Landet.  Hun  har  naturligvis  i  sin  Poesi  ind- 
befattet de  lyse  Lofter,  som  er  forjættet,  og  vi  lever  i  Tiden, 
da  disse  Løfter  opfyldes.  Lad  mig  just  tilføje  et  andet  Punkt. 
I  Dag  bliver  det  sagt,  at  Dødsantallet  er  ikke  større  i  Jerusa- 
lem, end  det  er  i  London.  Da  Briterne  kom  til  Byen,  fandt  de 
Landet  oversaaet  med  Cisterner.  De  vil  erindre,  at  Kristus 
fortalte  os,  at  Cisternerne  var  for  Opsamling  af  Vand.  Han 
irettesatte  Farisæerne,  fordi  de  gjorde  Indvendinger  imod,  at 
han  helbredte  paa  Sabbatsdagen,  og  sagde  til  dem:  »Hvem  af 
eder,  som  havde  et  Faar,  der  var  faldet  i  et  Hul,  vilde  ikke 
hja^lpe  det  ud?«  Der  var  seks  Tusinde  Cisterner  i  Landet,  og 
den  forste  Ting,  Briterne  gjorde,  var  at  rense  dem;  nogle  af 
dem  havde  ikke  været  renset  i  over  eet  Hundrede  Aar,  hvor- 
for der  hver  Sommer  døde  en  Mængde  Mennesker  af  Malarie. 
Dette  viser  os  en  stor  Forbedring  i  sanitær  Henseende.  Vi  har 
igennem  hele  vort  Liv  hørt  vore  Lederes  Profetering  om,  at 
Dagen  vilde  komme,  da  Jerusalem  skulde  blive  forløst.  Her- 
rens Ord  fejler  ikke. 


315 


FORNUFTMÆSSIG  TEOLOGI. 

Af  Dr.  John  A.  Widtsoe  af  de  Tolvs  Raad. 

(Fortsat  fra  Side  304.) 

Mange  Guder.  Medens  det  »højeste  Væsen«  saaledes  kæm- 
pede sig  frem,  fandtes  der  andre  intelligente  Væsener,  der 
ligeledes  —  dog  ikke  saa  kraftigt  —  stræbte  fremad  og  for- 
søgte paa  at  erholde  Magt  over  Universets  Kræfter.  Der  er  kun 
lidt  Sandsynlighed  for,  at  to  blandt  disse  mange  intelligente 
Fremskridtsvæsener  paa  én  og  samme  Tid  opnaaede  netop 
den  selvsamme  Plads.  Det  er  mere  rimeligt  at  antage,  at  der 
findes  uendelige  Trin  fra  det  laveste  til  det  højeste  paa  Ud- 
viklingens Stige,  som  fremadskridende  Væsener  betræder. 

Næst  efter  Gud  kan  der  altsaa  være  andre  intelligente  Væ- 
sener, der  ifølge  vor  indskrænkede  Forstaaelse  i  den  Grad 
nærmer  sig  den  samme  Magtfylde,  som  Gud  besidder,  at  de  i 
et  og  alt  er  hans  jævnbyrdige,  hvad  Magt  angaar,  for  saa  vidt 
som  vi  med  vor  begrænsede  Forstaaelse  kan  se.  Disse  Væse- 
ner staar  maaske  uendelig  langt  under  Gud  i  Magt;  men  paa 
samme  Tid  er  de  os  jordiske  Mennesker  langt  overlegne.  Der- 
for er  saadanne  intelligente  Væsener  som  Guder,  sammen- 
lignet med  os. 

Gaaende  ud  fra  den  Forudsætning  kan  der  altsaa  være 
mangfoldige  intelligente  Væsener,  der  i  større  eller  mindre 
Grad  besidder  Guddommens  Egenskaber.  Dersom  de  fore- 
gaaende  Læresætninger  antages,  følger  det  omtrent  som  en  lo- 
gisk Nødvendighed,  at  der  er  mange  Guder  eller  Væsener  saa 
højlig  udviklede,  at  de  er  Gud  lig,  ja,  faktisk  er  Guder.  Denne 
Læresætning  er  et  af  Evangeliets  Grundprincipper. 

Hvorfor  Mennesket  er  Menneske.  Ifølge  hvad  der  allerede  er 
bleven  fremstillet,  er  Aarsagen,  hvorfor  Mennesket  er  Men- 
neske, ganske  indlysende.  Mennesket  er  evige  Love  under- 
kastet, og  i  hin  fjerne  »Begyndelse«  maa  det  i  visse  Retninger 
enten  aldeles  ikke  have  brugt  sin  Vilje,  eller  ogsaa  udøvet  den 
mere  langsomt  end  andre,  Mennesket  overlegne,  Fremskridts- 

væsener.  Maaske  Mennesket  endog  enten  ikke  tog  Hensyn  til 
eller  ligefrem  modsatte  sig  de  Love,  det  var  underkastet.  Alt 
eftersom  Mennesket  mere  og  mere  erholder  Kundskab  og 
Magt,  fremskyndes  dets  Vækst  og  Udvikling.  Gud,  der,  for- 
medelst sin  herlige  Intelligens,  er  ophøjet  over  alt,  skrider 
stedse  fremad  henimod  nyere  Felter,  hvor  Magt  kan  opnaas  — 
og  det  med  en  Hastighed,  som  vi  Mennesker  ikke  kan  danne 
os  en  Forestilling  om  —  medens  Mennesket,  der  befinder  sig 
paa  et  lavere  Udviklingstrin,  sammenlignelsesvis  talt,  snegler 
sig  fremad,  dog  med  en  tiltagende  Fart.  Mennesket  bevæger 
sig  altsaa  dog  fremad  i  en  evig  Udvikling.  »Hvad  Mennesket 
er,  har  Gud  været;  som  Gud  er,  kan  Mennesket  blive«.  Med 
andre  Ord:  Mennesket  er  en  Gud  i  sin  Vorden.  Det  stammer 
fra  en  Guderace;  og  eftersom  dets  evige  Udvikling  fortsættes, 
vil  det  i  Fremtiden  naa  endnu  nærmere  det  Punkt,  som  for 
os  er  ensbetydende  med  Guddommen,  og  hvis  Magt  over  Uni- 
versets Elementer  er  evindelig. 

Guds  Hjælp  til  Mennesket.  Selvanstrengelse,  Viljens  be- 
vidste Virkning,  har  hjulpet  Mennesket  fremad,  henimod  dets 
nærværende  ophojede  Stilling.  Ikke  desto  mindre,  endskønt  al 
Fremgang  beror  paa  Selvanstrengelse,  kan  dog  andre  Væse- 
ner, der  besidder  Magt,  i  stor  Grad  bidrage  til  Menneskets 
Fremrykning.  Det  er  utænkeligt,  at  Gud,  om  han  staar  alene 
og  for  sig  selv,  kan  være  i  Besiddelse  af  lige  saa  megen  Magt 
som  den,  der  vilde  tilføjes  ham,  dersom  de  Hærskarer  af 
andre  fremadskridende  Arbejdere,  med  stadig  tiltagende 
Magtudfoldelse,  arbejdede  i  Harmoni  med  ham.  Derfor,  paa 
Grund  af  hans  store  Kærlighed  til  sine  Børn  og  hans  Ønske 
om,  at  de  vedblivende  skulde  bestræbe  sig  paa  at  opnaa 
endnu  større  Magt,  hjælper  han  dem  fremad  paa  Vejen. 

Kundskab  kan  overføres  fra  Intelligens  til  Intelligens.  Gud 
tilbød  de  ventende  Fornuftvæsener  al  den  Kundskab,  som  han 
selv  havde  erhvervet,  saaledes  at  de  ikke  behøvede  at  gennem- 
gaa  de  samme  Erfaringer,  men  kunde  tage  fat  paa  andre  Op- 
gaver i  deres  Udviklingsbane.  Han  udarbejdede  en  Plan,  hvor- 

ved  et  Væsens  Erfaringer  kunde  benyttes  af  andre  paa  lavere 
Udviklingstrin.  Hver  Person  skulde  meddele  sine  indhøstede 
Erfaringer  til  andre,  saa  at  ingen  behøvede  at  udføre  unød- 
vendigt Arbejde.  Paa  den  Maade,  gennem  alles  forenede  An- 
strengelser, vilde  hele  Racen  faa  tilført  forøget  Energi  og  blive 
løftet  fremad. 

Menneskets  Hjælp  til  Gud.  Intelligente  Væseners  Fremad- 
skriden  er  et  gensidigt  Anliggende.  En  Gud,  som  er  alene  i 
Universet,  kan  sikkert  ikke  have  stor  Glæde  af  sin  Magt.  Gud, 
der  altid  er  i  Harmoni  med  de  evige  Love,  gør  større  og  større 
Fremgang,  jo  mere  indviklet  eller  fremadskridende  Universet 
bliver.  Universets  Sammensathed  forøges  ved  Udfoldningen 
af  Intelligens;  thi  ethvert  aktivt  Individ  kan  frembringe  nye 
relative  Forhold  og  mangfoldiggøre  Hovedsummen  af  erhver- 
vet Sandhed.  I  denne  Henseende  er  et  Menneske,  der  tiltager 
i  Kundskab  og  Magt,  en  Guds  Medarbejder  og  kan  være  Guds 
Hjælper.  Det  er  en  trøstende  Tanke,  at  ikke  alene  Mennesket 
trænger  til  Gud;  men  at  Gud  ogsaa  trænger  til  Mennesket. 
Sandt  nok,  den  Hjælp,  Gud  kan  modtage  af  os,  er  forholdsvis 
ubetydelig,  og  den  Hjælp,  han  yder  os,  er  umaadelig  stor;  men 
Forholdet  eksisterer  alligevel,  hvilket  er  en  stor  Trøst  og  For- 
sikring for  Mennesket. 

Guds  Egenskaber.  Det  er  aldeles  forgæves,  at  man  forsøger 
at  analysere  Universets  hojeste  Intelligens,  den  Gud,  vi 
tilbeder;  og  kun  indskrænkede,  overfladiske  Sjæle  vil  spilde 
deres  Tid  med  noget  saadant. 

Det,  som  er  uendeligt,  overgaar  Menneskets  Forstand.  Evan- 
geliet antager  ganske  rolig  denne  Forudsætning;  thi  ifølge 
Verdensordningen  véd  man,  at  større  og  større  Sandheder  led- 
sages af  en  Tiltagen  i  Magt,  indtil  man  med  Tiden  kan  fatte 
og  forstaa  det,  som  for  os  nu  er  uudgrundeligt.  Derfor,  medens 
Gud,  det  højest,  styrende  Væsen,  begriber  det,  som  er  evigt, 
evigvarende  og  grænseløst,  overgaar  disse  Egenskaber  Menne- 
skets Fatteevne.  Saaledes  er  det,  at  »evig  Straf  er  Guds  Straf, 
uendelig  Straf  er  Guds  Straf«.  Ligeledes  er  evigvarende  Glæde 

eller  uendelige  Velsignelser  Guds  Glæde  og  Guds  Velsignelser. 
Paa  denne  Maade  erkender  Mennesket,  at  alting  staar  i  For- 
hold til  Gud. 

Mennesket  forstaar  ikke  tilfulde  Gud;  alligevel  eksisterer 
der  en  Forstaaelse  mellem -Mennesket  og  Gud,  eftersom  Gud 
paa  sin  Fremskridtsvandring  har  tilbagelagt  den  Vej,  vi  nu 
vandrer  paa,  hvorfor  han  tilfulde  forstaar  os;  han  kender  de 
Vanskeligheder,  vi  moder  paa  vor  Sti,  vort  Haab,  vore  Sorger, 
vore  Fejl  og  vor  Daarskab.  Gud  hersker  over  alt,  og  hans  Ret- 
færdighed er  fuldkommen;  hans  Kærlighed  er  uendelig  stor, 
og  hans  Naade  uden  Grænse;  thi  hans  Retfærdighed,  Kærlig- 
hed og  Naade  tillempes  efter  Menneskenes  Behov  i  Overens- 
stemmelse med  hans  egne  Erfaringer  paa  sit  Livsløb  fremad 
og  opad.  Guds  Forhold  til  Mennesket  er  bogstavelig  talt  det 
samme  som  det,  der  eksisterer  mellem  Fader  og  Son;  thi  vi 
horer  til  den  samme  Race.  Vi  kan  være  forvissede  om,  at  Gud 
besidder  de  samme  Egenskaber  som  Mennesket,  tilligemed 
mange  andre.  Men  hos  Gud  er  disse  bleven  herliggjorte  og  for- 
skønnede. Han  er  vor  Fader,  der  kender  og  forstaar  os. 

MENNESKET  ER  TIL,  FOR  AT  DET  KAN  NYDE  GLÆDE. 

Er  Menneskets  tiltagende  Magt  tilstrækkelig  Belønning  for 
den  Anstrengelse  og  Møje,  som  følger  med  Udviklingen?  Dette 
er  et  Sporgsmaal,  som  opstaar  hos  enhver,  der  gransker  Evan- 
geliet. Magt,  i  og  for  sig  selv,  er  maaske  ikke  Tilværelsens 
Ideal.  Følgelig  er  det  derfor  nødvendigt,  om  muligt,  at  op- 
dage, om  denne  Magt  er  forenet  med  Gaver,  der  kan  gore  det 
Umagen  værd  vedblivende  at  samle  Kundskab,  for  derved  at 
erholde  endnu  mere  Magt. 

Bevidstheden  og  Universet.  Lige  fra  Begyndelsen  har  intel- 
ligente Aander  været  i  Besiddelse  af  Bevidstheden  angaaende 
den  Verden,  de  befandt  sig  i.  De  maa  fra  forst  af  have  varet 
modtagelige  for  Indtryk,  baade  af  Gla^de  og  Smerte;  ja,  de 
maa  have  været  begavet  med  Sanser  af  lignende  Beskaffen- 
hed, om  end  muligvis  skarpere,  end  dem,  vi  nu  ejer.  Naar 

disse  Aander  kom  i  Konflikt  med  en  eller  anden  Naturlov,  var 
Smerte  eller  en  tilsvarende  Fornemmelse  uden  Tvivl  Resul- 
tatet den  Gang  saa  vel  som  nu.  Naar  de,  ved  Adlydelsen  af 
visse  bestemte  Love,  nod  Fremgang,  maa  Glæden  have  til- 
smilet dem  lige  saa  sikkert,  som  den  under  lignende  Omstæn- 
digheder gør  hos  os  i  Dag. 

Intelligente  Væsener  kan  ikke  glæde  sig  over  Smerte;  for  at 
undgaa  Smerte  og  sikre  sig  Glæde  havde  de  fra  Begyndelsen 
af  gjort  sig  bekendt  med  den  gældende  Lov  og  adlydt  den. 
Jo  længere  frem  man  naar  i  Intelligens,  des  flere  Love  for- 
staar  man  og  kan  gøre  Brug  af;  derfor  er  der  ogsaa  en  til- 
svarende Mulighed  for  at  opnaa  større  Glæde.  Hele  den  Higen 
efter  forøget  Magt,  som  alle  nærværende  Væsener  besjæles  af, 
er  altsaa  i  Virkeligheden  en  Higen  efter  større  og  ved- 
varende Glæde.  Der  er  ingen  Gudelighed  i  Smerte,  uden  for 
saa  vidt  den  bidrager  til  Opnaaelsen  af  mere  Kundskab.  Sand 
Frihed,  der  er  ensbetydende  med  fuldstændig  Glæde,  er  en 
ubetinget  Vedkendelse  af  Loven  og  dens  Anvendelighed. 
Trældom  skriver  sig  fra  Uvidenhed  om  Loven  eller  Opsætsig- 
hed mod  samme. 

Den  oprindelige  Tilstand.  Menneskets  Nærmelse  til  en 
Fylde  af  Glæde  skildres  i  dets  aabenbarede  Historie.  Kun  dun- 
kelt ser  vi  gennem  Glemselens  Slør  vor  Tilstand  i  Forud- 
tilværelsen.  Den,  der  gransker  Evangeliet,  bekymrer  sig  i 
Virkeligheden  ikke  meget  om  Enkelthederne  vedrørende  det 
Liv,  der  gik  forud  for  Jordelivet.  Der  er  saa  meget,  der  bør 
udføres  i  dette  Liv,  at  han  er  tilfreds  med  et  lille  Omrids  af 
Livet  i  Forudtilværelsen,  der  dog  kan  hjælpe  ham  til  at  for- 
staa  lidt  mere  angaaende  Jordelivet,  saa  vel  som  Livet  her- 
efter. Kun  lidt  vides  om  Menneskets  oprindelige  Tilstand.  Det 
stod  der,  omgivet  af  mangfoldige  Kræfter,  der  virkede  i  for- 
skellige Retninger;  og  for  at  blive  i  Stand  til  at  kontrollere 
dem  og  saaledes  nyde  Glæde,  begyndte  han  at  studere  dem. 
En  Beretning  om  hine  Dages  Fremadskriden  mod  det  højeste 
Maal  er  aldrig  bleven  givet  til  dødelige  Mennesker. 

Den  første  Prøvestand.  Materien  eksisterer  maaske  i  mange 
Skikkelser;  men  som  et  Hele  kan  den  deles  i  to  Klasser:  De 
jordiske  Elementer,  der  ejer  Tyngde,  som  fornemmes  umid- 
delbart gennem  Sanserne,  og  for  det  andet,  som  de  immate- 
rielle Elementer,  der  ikke  lader  sig  veje,  og  som  Mennesket 
ikke  kan  fornemme  gennem  Sansernes.  Brug.  Denne  sidste 
Klasse,  der  ofte  kaldes  aandelig  Materie,  er  maaske  den  vig- 
tigste, eftersom  det  ikke  er  umuligt,  at  alle  andre  Former  er 
Afledninger  fra  samme. 

Det  var  af  største  Betydning  for  intelligente  Væsener,  der 
sigtede  hen  til  det  Maal  at  indtage  Universet,  at  de  skulde 
lære  alle  Materiens  Ejendommeligheder  indgaaende  at  kende. 
Saa  vidt  det  er  os  muligt  at  erfare,  bestræbte  Mennesket  sig 
efter  at  erholde  Oplysning  angaaende  aandelig  Materie.  Gud 
bragte  os  frem  som  Aander  i  Forudtilværelsen,  og  han  blev 
saaledes  vor  Fader  og  vi  hans  Sønner  og  Døtre.  Vor  Til- 
værelse i  Aandeverdenen  omtales  ofte  som  vor  første  Prøve- 
stand. 

Hvor  længe  Mennesket  forblev  i  dets  forste  Prøvestand,  vi- 
des ikke.  Dog  var  det  uden  Tvivl  længe  nok  til,  at  det  kunde 
udvikles  tilstrækkelig  og  blive  aldeles  fortrolig  med  alle 
Ytringer,  henhørende  til  aandelig  Substans  i  enhver  Skik- 
kelse. Naar  Menneskets  Uddannelse  i  denne  Universets  Af- 
deling var  fuldendt,  blev  det  tilladt  at  indgaa  til  den  næste 
Prøvestand,  men  ikke  før.  (Fortsættes.) 

